Ένα πολύ σπουδαίο ζευγάρι ανέδειξε η κλήρωση για τα προημιτελικά του Κυπέλλου, καθώς έφερε αντιμέτωπους Ολυμπιακό και ΑΕΚ.



Οι πρώτοι αγώνες για τους «8» θα διεξαχθούν μεταξύ 23 και 25 Ιανουαρίου και οι επαναληπτικοί μεταξύ 6-8 Φεβρουαρίου. Αυτό σημαίνει πως μεταξύ των δύο αγώνων θα υπάρχει και η μάχη των δύο για το πρωτάθλημα στο «Γ. Καραϊσκάκης», στις 4 Φεβρουαρίου.



Ο ΠΑΟΚ θα αναμετρηθεί με τον Ατρόμητο στο άλλο πιο δυνατό ζευγάρι, ενώ ευνοημένοι της κλήρωσης ήταν οι υπόλοιποι τέσσερις που απέφυγαν τους πρωτοπότους. Πανιώνιος-Λαμία και ΠΑΣ Γιάννινα-ΑΕΛ συνθέτουν τα δύο τελευταία ζευγάρια.



Αναλυτικά τα ζευγάρια:



ΠΑΟΚ-Ατρόμητος

Πανιώνιος-Λαμία

Ολυμπιακός-ΑΕΚ

ΠΑΣ Γιάννινα-ΑΕΛ